Kingston

Kingston është kryeqyteti dhe qyteti më i madh i Xhamajkës, i vendosur në bregun juglindor të ishullit. Ajo përballet me një port natyror të mbrojtur nga Palisadoes, një hell i gjatë rëre që lidh qytetin e Port Royal dhe Aeroportin Ndërkombëtar Norman Manley me pjesën tjetër të ishullit.

Kingston u themelua në vitin 1692 nga britanikët pasi një tërmet me madhësi 7.5 shkatërroi pothuajse të gjithë ish-kryeqytetin, Port Royal. Qyteti u bë selia e administratës së Xhamajkës në vitin 1872. Ai e ruajti këtë status kur ishulli arriti pavarësinë më 1962.

Përveç të qenit selia e qeverisë xhamajkane, qyteti është gjithashtu vendndodhja e kampusit Mona të Universitetit të Indeve Perëndimore, i themeluar në vitin 1948. Kingston është gjithashtu vendi i disa festivaleve vjetore.

Zona qendrore e Kingston përbëhet nga dy pjesë: qendra historike, mjaft konfliktuale, dhe New Kingston, ku ndodhen shumica e atraksioneve turistike, si Muzeu Bob Marley, i ndërtuar në rezidencën e tij të mëparshme. Yje të tjerë reggae si Buju Banton dhe Beenie Man janë gjithashtu nga Kingston.

Aeroporti
Aeroporti ndërkombëtar Noman Manley ndodhet në jug të ishullit, 19 kilometra larg qendrës së qytetit.

Binjakëzimet
 Miami, Florida, SHBA
 Kalamazoo, Michigan, SHBA
 Topeka, Kansas, SHBA
 Coventry, Anglia, Mbretëria e Bashkuar
 Guadalajara, Meksika
 Shenzhen, Kina
 Panevėžys, Lituania

Referime

Kategoria:Vendbanime në Xhamajka
Kategoria:Kryeqytete në Karaibet
Kategoria:Kryeqytete në Amerikën Veriore